เทพไท ชี้ 5 ทางออก พ.ร.บ.งบฯ ประมาณ ปี 63 จี้ รบ.เร่งหาวิธี 
นายเทพไท เสนพงศ์ ส.ส.นครศรีธรรมราช ปชป. ชี้ 5 ทางออก พ.ร.บ.งบฯประมาณ ปี 63 จี้ รัฐบาลเร่งหาวิธีไปสู่แสงสว่างที่ปลายอุโมงค์ โดยด่วน เพราะช้ามา 4 เดือนแล้ววันที่ 29 ม.ค. นายเทพไท เสนพงศ์ ส.ส.นครศรีธรรมราช พรรคประชาธิปัตย์ กล่าวถึงกรณีการเสียบบัตรแทนกัน จนนำมาสู่ปัญหาการพิจารณาร่างพระราชบัญญัติ (พ.ร.บ.) ประมาณรายจ่ายของรัฐบาล ในขณะนี้ว่า จากการที่รัฐบาลไม่สามารถประกาศใช้ พ.ร.บ.งบประมาณรายจ่ายประจำปีของรัฐบาลได้ มีผลกระทบต่อการใช้จ่ายของหน่วยต่างๆ ในทุกภาคส่วน โดยเฉพาะอย่างยิ่ง งบประมาณที่ใช้ในการพัฒนาพื้นที่ ทำให้ประชาชนได้รับผลกระทบโดยตรง ซึ่งเป็นเรื่องที่รัฐบาลในฐานะผู้รับผิดชอบงบประมาณแผ่นดิน จะต้องหาวิธีการหรือแนวทางแก้ไข เพื่อให้มีการประกาศใช้ พ.ร.บ.ประมาณรายจ่ายประจำปี 2563 ให้ได้โดยเร็วที่สุด เพราะล่าช้ามาเป็นเวลา 4 เดือนแล้ว ซึ่งในขณะนี้ ร่าง พ.ร.บ.งบประมาณดังกล่าว อยู่ในชั้นการพิจารณาตีความของศาลรัฐธรรมนูญแต่อย่างไรก็ตาม ทางรัฐบาล ก็ควรที่จะคิดหาวิธีการหรือแนวทางแก้ไขคู่ขนานกันไปด้วย ซึ่งแนวทางในการแก้ปัญหาเพื่อให้มีการประกาศใช้ พ.ร.บ.ประมาณรายจ่ายปี 2563 ให้ได้โดยเร็วที่สุด ขณะนี้มีการเสนอทางออกของการแก้ไขปัญหาใน 5 แนวทาง คือ 1. การออกเป็นพระราชกำหนด (พ.ร.ก.) โดยใช้ร่าง พ.ร.บ.งบประมาณรายจ่ายประจำปี 2563 ที่ผ่านการพิจารณาของคณะกรรมาธิการวิสามัญแล้ว เพื่อให้มีการประกาศใช้ไปก่อน ซึ่งอาจจะขัดต่อหลักการ และขั้นตอนการจัดทำงบประมาณของแผ่นดิน2. นำร่าง พ.ร.บ.งบประมาณรายจ่ายประจำปี 2563 ที่ได้รับการแก้ไขแล้วเข้าสู่ที่ประชุมสภาฯ เพื่อพิจารณา 3 วาระรวด โดยมีการตั้งคณะกรรมมาธิการเต็มสภา ซึ่งในกรณีนี้จะต้องขอความร่วมมือกับพรรคร่วมฝ่ายค้านด้วย ถ้าพรรคร่วมฝ่ายค้านไม่เห็นด้วย การพิจารณาอาจจะยืดเยื้อล่าช้ากว่าปกติพอสมควรนายเทพไท กล่าวต่อว่า 3. นำร่าง พ.ร.บ.งบประมาณรายจ่ายประจำปี2563 ที่เพิ่งผ่านการลงมติไป กลับลงคะแนนใหม่ ในวาระ 2 เฉพาะมาตราที่มีปัญหา และและลงมติวาระ 3 อีกครั้ง เพื่อให้ พ.ร.บ.ฉบับนี้มีความถูกต้องตามกฎหมาย 4. การนำร่าง พ.ร.บ.งบประมาณรายจ่ายปี 2563 ที่เป็นร่างเดิม เข้าสู่การพิจารณาของสภาฯ เพื่อเริ่มต้นนับหนึ่งใหม่ เป็นเรื่องที่เป็นไปไม่ได้ จะให้ทำให้เสียเวลาอีกมากมาย 5. แนวความคิดของนายวิษณุ เครืองาม ที่โยนหินกรณีนำมาตรา 143 มาใช้แก้ปัญหานั้น ส่วนตัวเห็นว่า เป็นเรื่องที่ไม่ถูกต้อง เพราะกระบวนการพิจารณา พ.ร.บ.งบประมาณฯ เสร็จสิ้นตามกรอบเวลา 105 วัน แล้ว แต่ติดขัดที่กระบวนการพิจารณาไม่ถูกต้อง จึงไม่เข้าเงื่อนไขตามมาตรา 143ดังนั้นไม่ว่า รัฐบาลจะเลือกวิธีการแก้ปัญหาหรือหาทางออกของปัญหาในแนวทางใดก็ตาม อาจจะเป็นบรรทัดฐานที่ยึดถือเป็นแนวปฏิบัติในอนาคต เพราะฉะนั้นการแก้ปัญหา พ.ร.บ.งบประมาณรายจ่ายฉบับนี้ ต้องพิจารณาอย่างรอบคอบ มีความถูกต้องชอบธรรม ไม่ขัดต่อหลักกฎหมายใดๆทั้งสิ้น นายเทพไท กล่าว
นายเทพไท เสนพงศ์ ส.ส.นครศรีธรรมราช ปชป. ชี้ 5 ทางออก พ.ร.บ.งบฯ ประมาณ ปี 63 จี้ รัฐบาลเร่งหาวิธีไปสู่แสงสว่างที่ปลายอุโมงค์ โดยด่วน เพราะช้ามา 4 เดือนแล้ว 
พ.ร.บ.งบฯปี63,เทพไท เสนพงศ์,เสียบบัตรแทนกัน,จี้รัฐบาล,ส.ส.นครศรีธรรมราช,ประชาธิปัตย์,ปชป.,ข่าวทั่วไป